als_Latn dik_Latn sag_Latn
Përfundojnë garat ndërkombëtare të Kur’anit “Çmimi i Dubait”
Sektori ndërkombëtar: Edicioni i 17-t i garave ndërkombëtare të Kur’anit fisnik “Çmimi i Dubait” ka përfunduar dje në mbrëmje me konkurrencën e 7 konkurrentëve përfaqësues të shteteve të ndryshme të botës, ndërsa të hënë do të zhvillohet ceremonia përmbyllëse e këtyre garave.
Agjencia Ndërkombëtare Kur’anore e Lajmeve (IKNA) duke cituar gazetën “Al-Bejan” të EBA-s, njofton se në mbrëmjen e fundit kanë konkurruar 7 konkurrentë në leximin e Kur’anit fisnik sipas transmetimit të “Hafs an Asem” dhe iu kanë përgjigjur pyetjeve të komisionit të jurisë në fushën e hifzit të Kur’anit fisnik. Abdullah Raid nga Kuvajti, Bashir Othman nga Somalia, Muhamed Ismail nga Malajzia, Mazen Muhamed nga Palestina, Halim Izam nga Malidivi, Abdullah Nunav nga Kenia dhe Muhamed Mafo nga Kzakistani ishin konkurrentët e mbrëmjes së fundit të këtyre garave. Në mbrëmjen e të enjtes gjithashtu konkurruan përfaqësuesit e shteteve të Bangladeshit, Libisë, Burkinafaso, Kirkizistanit, Xhibutit, Rusisë dhe Maqedonisë si dhe Abdulbari Rexheb Ali Bisibsu nga Libia i cili tregoi një zotërim të nivelit të lartë të Kur’anit fisnik dhe pasi iu përgjigj në mënyrë të drejtë të gjitha pyetjeve të komisionit të jurisë, llogaritet një prej kandidatëve kryesore për vendin e parë të këtyre garave. Sot në mbrëmje do të zhvillohet konkurrenca për zërin më të bukur të këndimit të Kur’anit në kuadër të këtyre garave, ndërsa ceremonia përmbyllëse e këtij tronumenti kur’anor pritet të zhvillohet të hënën ku do të prezantohet edhe personaliteti më i dalluar i botës islame për këtë vit. 1264099
als_Latn als_Latn als_Latn